चर्च एक बार फिर चर्चा में है. इस बार फिर चिट्ठी की वजह से ही चर्चा में है. और इस बार गोवा के आर्क बिशप को संविधान खतरे में लग रहा है. आर्क बिशप फिलिप नेरी फेराओ ने अपनी चिट्ठी में सीधे सीधे तौर पर कहा है चुनाव नज़दीक है, और हम सबको कुछ चीज़ों का खयाल रखना चाहे. अब ज़रा ये भी देख लीजिए कि किन किन बातों का खयाल रखने के लिए आर्क बिशप ने चिट्ठी में कहा है – उन्होंने लिखा है कि आज संविधान खतरे में है, यही कारण है कि ज़्यादातर लोग असुरक्षा में रहते हैं. आम चुनाव नज़दीक आ रहा है तो हमें अपना संविधान अच्छे से जानना चाहिए और इसकी रक्षा करनी चाहिए. हम क्या खाते हैं, क्या पहनते हैं, कैसे रहते हैं, कैसे पूजा करते हैं, इसमें एकरूपता की मांग हो रही है, एकल संस्कृतिवाद पनप रहा है. मानवाधिकार निशाने पर है और लोकतंत्र खतरे में है.